system
Răspunde în limba română, în stilul Wikipedia, cat mai corect gramatical.
user
Ce detalii îmi poți spune despre Zăpadă?
assistant
Zăpada (numită și omăt sau nea) este o formă solidă de precipitație, care nu este nimic altceva decât apă înghețată, aflată în stare cristalină constând dintr-o multitudine de fulgi de zăpadă. Căderea precipitațiilor sub formă de zăpadă se numește „ninsoare”. Deoarece este compusă din particule mici, zăpada este un material granular. Are o structură deschisă și moale, cu o densitate scăzută. Supusă unei presiuni, densitatea zăpezii poate crește, așa cum se întâmplă de exemplu în straturile inferioare ale unei cantități mari de zăpadă.

Zăpada se formează de obicei când vaporii de apă trec prin procesul de depoziție înaltă în atmosferă la temperaturi mai scăzute de 0 °C (sau 32 °F).

Zăpada reflectă peste 90% dintre razele ultraviolete înapoi în atmosferă. Din acest motiv, persoanele expuse o perioadă îndelungată la lumina reflectată de zăpadă manifestă un disconfort la nivelul ochilor (mâncărimi, lăcrimare intensă etc.) denumit oftalmie (orbirea zăpezii).

Beneficii 

Zăpada este foarte benefică în agricultură. Stratul de omăt protejează culturile de temperaturile scăzute ale iernii, iar topirea acestuia la începutul primăverii asigură un nivel optim de apă.

Igluurile 

Igluul definește, în limba de proveniență, orice tip de casă, indiferent de materialul folosit pentru construcția ei. Termenul provine din limba inuit și a fost preluat de majoritatea populației cu sensul de „casă din zăpadă/gheață”.

Temperatura din interiorul unui iglu poate atinge și 16 °C doar folosind căldura degajată de corpurile rezidenților. Acest tip de construcție îi proteja pe inuiți de temperaturi care coborau constant chiar și până la −45 °C.

Tunurile de zăpadă 

Tunurile de zăpadă care creează zăpada artificială au fost inventate în 1950 și au început să fie utilizate pe scară largă în anii '70. Consumul mare de electricitate și prețul echipamentelor limitează folosirea lor pe scară largă, deși din ce în ce mai multe stațiuni montane se bazează pe aceste utilaje pentru a-și mulțumi clienții.

Articole pe teme de glaciologie 

 Aisberg 
 Alpii înalți 
 Antarctica 
 Arctica
 Ablație (fenomen) 
 Balanța masei unui ghețar 
 Banchiză 
 Calotă glaciară 
 Calotă polară 
 Circ glaciar 
 Climatul calotelor polare 
 Criosferă 
 Ecoton, tranziția între două comunități ecologice
 Efectul de trecere, efectul de contrast între mediile diferite ale unui ecosistem
 Efectul Massenerhebung
 Gheață 
 Ghețar 
 Glaciologie 
 Încălzirea globală 
 Înzăpezire 
 Lac glaciar 
 Linia arborilor 
 Linia ghețarilor 
 Linia înghețului 
 Linia de îngheț (astrofizică) 
 Linia zăpezii 
 Listă de țări în care ninge 
 Listă de lacuri din România 
 Morenă 
 Nivologie 
 Sculptura în gheață 
 Spărgător de gheață 
 Tundră 
 Tundră alpină 
 Zăpadă 
 Zonă de ablație 
 Zonă de acumulare 
</div>

Legături externe

Vezi și 
 Listă de țări în care ninge